Peale selle väidab Demidov, et Tõnismäge ümbritsev aed oli 26. aprilli õhtul 10 000 voldise voolu all. Tema näinud, kuidas kaks tsiviilriietes meest ühendasid aia ristkülikulise karbiga. Asi tundunud Demidovile kahtlane, sest karbist ulatusid kaks juhet aiani. "Tõenäoliselt mehed sidusid aia külge üht osa NSVLi elektrošoki süsteemi "Kaktus" analoogist," arvab ta. Lisaks selgitab Demidov, et "Kaktust" kasutati aktiivselt 80ndate lõpus Eesti  territooriumil asuvates vanglates. Süsteemi tööpõhimõte olevat lihtne: kolooniat ümbritsev aed oli pinge all (erinevatel andmetel 3000 kuni 10 000 volti) ning tõukas eemale igaühe, kes aeda puutus.